CELEX: 32012R1117
Language: hr
Date: 2012-11-29 00:00:00
Title: Provedbena uredba Vijeća (EU) br. 1117/2012 od 29. studenoga 2012. o provedbi članka 32. stavka 1. Uredbe (EU) br. 36/2012 o mjerama ograničavanja s obzirom na stanje u Siriji

18/Sv. 12
            
            
               HR
            
            
               Službeni list Europske unije
            
            
               271
            
         32012R1117
   
               L 330/9
            
            
               SLUŽBENI LIST EUROPSKE UNIJE
            
         PROVEDBENA UREDBA VIJEĆA (EU) br. 1117/2012
   od 29. studenoga 2012.
   o provedbi članka 32. stavka 1. Uredbe (EU) br. 36/2012 o mjerama ograničavanja s obzirom na stanje u Siriji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 36/2012 od 18. siječnja 2012. o mjerama ograničavanja s obzirom na stanje u Siriji (1), a posebno njezin članak 32. stavak 1.,
   budući da
   
               (1)
            
            
               Vijeće je 18. siječnja 2012. donijelo Uredbu (EU) br. 36/2012.
            
         
               (2)
            
            
               U skladu s Odlukom Vijeća 2012/739/ZVSP od 29. studenog 2012. o mjerama ograničavanja protiv Sirije (2), popis osoba, subjekata i tijela koji podliježu mjerama ograničavanja određen u Prilogu II. Uredbi (EU) br. 36/2012 bi trebalo ažurirati na odgovarajući način,
            
         DONIJELO JE OVU UREDBU:
   Članak 1.
   Prilog II. Uredbi (EU) br. 36/2012 mijenja se kako je određeno u Prilogu ovoj Uredbi.
   Članak 2.
   Ova Uredba stupa na snagu na datum objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. studenoga 2012.
      
         
            Za Vijeće
         
         
            Predsjednik
         
         N. SYLIKIOTIS
      
   
   
      (1)  SL L 16, 19.1.2012., str. 1.
   
      (2)  SL L 330, 30.11.2012., str. 21.
   
      PRILOG
      I.   Unosi za dolje navedene osobe na popisu fizičkih i pravnih osoba, subjekata i tijela određenom u Prilogu II. Uredbi (EU) br. 36/2012 zamjenjuju se sljedećim unosima.
      A.   Osobe
      
      
                   
               
               
                  Ime
               
               
                  Identifikacijski podaci
               
               
                  Razlozi
               
               
                  Datum uvrštenja
               
            
                  1.
               
               
                  Fares Chehabi (također poznat kao Fares Shihabi; Fares Chihabi)
               
               
                  Sin Ahmada Chehabija. Datum rođenja: 7. svibnja 1972.
               
               
                  Predsjednik trgovinske komore u Aleppu. Potpredsjednik društva Cham Holding. Pruža financijsku potporu sirijskom režimu
               
               
                  2.9.2011.
               
            
                  2.
               
               
                  Nasser Al-Ali (također poznat kao brigadni general Nasr al-Ali)
               
               
                  Načelnik regionalne jedinice u mjestu Deraa (Ravnateljstvo za političku sigurnost)
               
               
                  Kao načelnik regionalne jedinice u mjestu Deraa ravnateljstva za političku sigurnost, odgovoran je za pritvaranje i mučenje pritvorenika. Od travnja 2012. voditelj sjedišta Uprave za političku sigurnost u Deri (bivši voditelj sektora Homs).
               
               
                  23.1.2012.
               
            
                  3.
               
               
                  Sulieman Maarouf (također poznat kao Suleiman Maarouf, Sulayman Mahmud Ma’ruf, Sleiman Maarouf, Mahmoud Soleiman Maarouf; Sulaiman Maarouf)
               
               
                  Putovnica: u posjedu putovnice Ujedinjene Kraljevine
               
               
                  Poslovni čovjek blizak obitelji predsjednika Al-Assada. Posjeduje udjele u TV postaji Dounya TV koja je uvrštena na popis. Blizak Muhammadu Nasifu Khayrbiku, koji je uvršten na popis. Podržava sirijski režim.
               
               
                  16.10.2012.
               
            
                  4.
               
               
                  Razan Othman
               
               
                  Supruga Ramija Makhloufa, kćer Walifa Othmana. Datum rođenja: 31. siječnja 1977.; mjesto rođenja: Guvernerat Latakia; identifikacijski broj: 06090034007
               
               
                  Ima bliske osobne i financijske odnose s Ramijem Makhloufom, rođakom Predsjednika Bashara Al-Assada i glavnim financijašem režima koji je uvršten na popis. Kao takva, povezana sa sirijskim režimom i od njega ima koristi.
               
               
                  16.10.2012.
               
            
         
      B.   Subjekti
      
      
                   
               
               
                  Naziv
               
               
                  Identifikacijski podaci
               
               
                  Razlozi
               
               
                  Datum uvrštenja
               
            
                  1.
               
               
                  Centre d’études et de recherches syrien (CERS) (također poznat kao Centre d’Etude et de Recherche Scientifique (CERS); Scientific Studies and Research Centre (SSRC); Centre de Recherche de Kaboun)
               
               
                  Barzeh Street, P.O. Box 4470, Damask
               
               
                  Osigurava potporu sirijskoj vojsci pri nabavi opreme koja se neposredno upotrebljava za nadzor nad prosvjednicima i represiju protiv njih.
               
               
                  1.12.2011.
               
            
                  2.
               
               
                  Megatrade
               
               
                  Adresa: Aleppo Street P.O. Box 5966, Damask, Sirija; Faks: 963114471081
               
               
                  Djeluje kao opunomoćenik za Znanstveno-vojni institut za istraživanja (SSRC) koji je uvršten na popis. Uključen u trgovinu robom dvojne namjene koja je sankcijama EU-a zabranjena za sirijsku Vladu.
               
               
                  16.10.2012.
               
            
                  3.
               
               
                  Expert Partners
               
               
                  Adresa: Rukn Addin Saladin Street, Building 5, P.O. Box 7006, Damask, Sirija
               
               
                  Djeluje kao opunomoćenik za Znanstveno-vojni institut za istraživanja (SSRC) koji je uvršten na popis. Uključen u trgovinu robom dvojne namjene koja je sankcijama EU-a zabranjena za sirijsku Vladu.
               
               
                  16.10.2012.
               
            II.   Dolje navedena osoba uklanja se s popisa fizičkih i pravnih osoba, subjekata ili tijela određenog u Prilogu II. Uredbi (EU) br. 36/2012.
      Brigadni general Nasr al-Ali